Vene-Ukraina sõja kronoloogia (1. september 2025 – 31. detsember 2025)

Käesolevas artiklis käsitletakse 2022. aasta 24. veebruaril alanud Venemaa Ukrainasse sissetungi sündmusi alates 1. septembrist 2025 kuni käesoleva ajani.	
	
See ajajoon on dünaamiline ja muutuv loetelu, mis ei pruugi kunagi vastata täielikkuse kriteeriumidele. Lisaks sellele võib mõnda sündmust täielikult mõista ja/või tuvastada alles tagantjärele.

## Sõjategevus 2025. aastal
## September
### 1. september
Pühapäeva pärastlõunal Plovdivisse suundunud von der Leyeni lennuk kaotas linna lennujaamale lähenemisel elektrooniliste navigatsiooniseadmete toe; läheduses lennanud õhusõidukitel probleeme ei esinenud. Kolm juhtumiga kursis olevat ametnikku ütlesid, et seda käsitletakse Venemaa sekkumisoperatsioonina.

Venemaa vallutas Donetski oblastis asuva Voskresenka küla.

### 2. september
Vene droonirünnakus Bila Tserkvale hukkus üks inimene.
	
Venemaal õnnestus hävitada ballistilise raketiga Iskander-M Ukraina tiibrakettide Neptun laskeseade.
	
Ukraina vabastas Donetski oblastis Pokrovski lähistel asuva Udatšne küla.

### 3. september

Vene rünnakus Kostjantõnivkale hukkus kaheksa inimest, õhurünnakus Hmelnõtskõi oblastile hukkus üks inimene.
Venemaa drooni- ja raketirünnaku põhjustas Ukrainas mitmes oblastis katkestusi rongiliikluses ja elekrtivarustuses. 

Venemaa valitseja Vladimir Putin ütles, et on valmis pidama läbirääkimisi Ukraina presidendi Volodõmõr Zelenskõiga, kui too selleks Moskvasse sõidab. Ukraina lükkas selle pakkumise tagasi.

### 4. september

Tšernihivi lähedal hukkus Venemaa õhurünnakus kaks Taani Pagulaste Nõukogu heaks töötanud demineerijat.

Pariisis toimus Ukrainat toetavate tahtekoalitsiooni kuuluvate riikide kohtumine, kus lepiti kokku Ukrainale pakutavates julgeolekugarantiides.

Ühendkuningriik saatis Ukrainale Venemaa külmutatud varade arvelt 1 miljardi naelsterlingi väärtuses relvastust.

Ukraina sooritas eduka rünnaku Venemaa radarijaamale Nebo-M.

### 5. september

Ukraina droonid  ründasid Rjazani oblastis asuvat Venemaa suuruselt neljandat naftatöötlemistehast.
Ukraina rünnakud Venemaa naftatööstusele on rivist välja löönud kuni 25% Venemaa naftatöötlemisvõimsustest ja tekitanud riigis bensiinipuuduse. Luhanski piirkonnas tabati Vene armee kütuseterminali.

### 6. september
Venemaa ründas Ukrainat 91 drooniga, millest 68 suutis Ukraina õhutõrje alla tulistada. Venemaa õhurünnakutes hukkus vähemalt kuus ja sai vigastada vähemalt 11 tsiviilisikut.

### 7. september

Venemaa ründas Ukrainat droonide ja rakettidega, kasutades 805 drooni ja 13 Iskander raketti. See on uus rekordarv. Eelmine maksimum — 728 drooni ja raketti registreeriti 9. juulil. Ukraina laskis alla 747 drooni ja neli raketti. Rünnakus sai surma vähemalt 11 ja kannatada 71 tsiviilisikut. Kiievi kesklinnas sai mitteplahvatanud tiibraketiga Iskander-9М727 tabamuse Ukraina valitsushoone; raketikütuse süttimine tekitas hoones põlengu. Vene rünnakutes hukkus vähemalt viis inimest.

Ukraina ründas droonidega Krasnodari krai Severski rajoonis asuvat Ilski naftatöötlemistehast, kus puhkes tulekahju. Brjanski oblastis rünnati naftajuhtme Družba pumbajaama, mis süttis
ja Vladimiri oblastis Penkinos Vtorovo naftapumbajaama, mis varustas diislikütusega Moskvat.

### 8. september
Venemaa ründas Ukraina energiasüsteemi ja löögi alla jäi soojustootmisobjekt Kiievi oblastis.

Augustis vallutasid Ukraina relvajõud tagasi 58 ruutkilomeetrit territooriumi, peamiselt Donetski oblastis. 

Ukraina vabastas Donetski oblastis asuva Zaretšnoje küla.

Ukraina viis plahvatustega rivist välja Penza linna läbiva gaasijuhtme, mis varustas kütusega Venemaa sõjaväge.

Ukraina korraldas raketi- ja droonirünnaku Donetskis asuvale mahajäetud tehasele, kus asus Vene vägede armee taseme juhtimispunkt.

### 9. september

Vene õhurünnakus Jarovale hukkus liugpommi tabamuse tagajärjel veerandsada 54- kuni 87-aastast inimest ning 18 sai vigastada.

### 10. september
Venemaa ründas Ukrainat 415 drooni ja 43 raketiga. 413 sihtmärki õnnestus hävitada, aga 16 raketti ja 21 drooni tabas sihtmärki. Rünnak oli suunatud põhiliselt Lääne-Ukraina pihta. 
Poola õhuruumi sisenes vähemalt 19 Vene drooni, millest tulistati alla ohtlikumad.

### 11. september
Vene rünnakud tapsid viimase ööpäeva jooksul Ukrainas kolm ja vigastasid 25 inimest.

Ukraina ründas Mustal merel drooniga mitmeotstarbelist sõjalaeva MPSV07. Löögi tulemusena hävis laeva raadioelektroonilise luure aparatuur ja laev on rivist väljas.

Ukraina-meelne partisaniliikumine Ateš teatas, et ründas Tuulas asuvat sõjatehast.

### 12. september
Venemaa laskis Ukraina pihta 40 drooni, millest tulistati alla 33. Venemaa rünnakutes hukkus vähemalt kuus ja vigastada sai 26 tsiviiliisikut.

Ukraina ründas 221 drooniga objekte Moskva oblastis, Smolenski oblastis ja Leningradi oblastis. Rünnaku tulemusel katkes nafta väljavedu Primorski sadamast.

### 13. september
Venemaa ründas Ukrainat ballistilise raketiga Iskander-M/KN-23 ja 164 ründedrooniga. Ukraina relvajõud tulistasid alla või tegid kahjutuks 137 drooni.

Venemaa vallutas Zaporižžja oblastis asuva Temõrivka küla.

Venemaa väitis, et on vallutanud Dnipropetrovski oblastis Novomõkolaivka küla. Sõltumatut kinnitust sellele ei ole.

Ukraina ründas droonidega Bašnefti rafineerimistehast Ufa linna lähistel Baškortostanis. Tehases puhkes tulekahju.

Orjoli oblastis hukkus plahvatuses raudteel kaks Rahvuskaardi ohvitseri, üks sai raskelt haavata.

### 14. september

Ukraina relvajõudude kindralstaabi kinnitusel lasti alla 164 eri liiki drooni ja ballistiline rakett. 

Venemaa rünnakul Ukrainale lendas droon Rumeenia õhuruumi.

Leningradi oblasti Kiriši linna nafta rafineerimistehas süttis kuberner Aleksandr Drozdenko sõnul Ukraina droonide tõttu põlema. Ta väitis, et kolm drooni oli alla tulistatud, kuid kukkunud rusud süütasid nafta rafineerimistehase.
Meedia väitel tabas Ukraina droon ka keemiatehast Venemaal Permi krais.

Ukraina diversiooniüksused lasksid Leningradi oblastis rööbastelt välja kaks rongi.

Merevägi ründas Sevastopolis Venemaa Musta mere laevastiku sidekeskust.

Ukraina hävitas Zaporižžja oblastis Venemaa õhutõrjesüsteemi Buk-M3.

### 15. september (1300. päev)
Venemaa ründas Ukrainat 84 ründedrooni ja kolme raketiga. Ukraina hävitas või tegi kahjutuks 59 drooni.

Venemaa vallutas Donetski oblastis asuva Hrõhorivka küla.

Ukraina vabastas Pankivka küla Pokrovskist kirdes.

USA president Donald Trump nimetas Venemaad esmakordselt agressoriks.

Ukraina armee ülemjuhataja Sõrskõi vallandas kaotatud territooriumi tõttu kaks korpuseülemat - 17. korpuse ülema Volodõmõr Silenko ja 20. korpuse ülema Maksõm Kituhini.

### 16. september

Harkivis asuva farmaatsiaülikooli haldushoone süttis Vene droonirünnakus, neli inimest sai vigastada.

Ukraina relvajõudude erioperatsioonide üksused ründasid Saratovi naftarafineerimistehast, põhjustades seal tulekahju.

HUR väitis, et on rünnanud Venemaa 155. kaardiväe merejalaväe brigaadi peakorterit Vladivostokis. Primorski rajooni terrorismivastane komisjon väitis, et „haldushoonete lähedal plahvatas gaasiseade”. Kohalikud sõdurid väitsid, et tegemist oli õppustega.

### 17. september
Venemaa ründas Ukrainat kahe raketi ja 172 ründedrooniga. Ukraina hävitas või surus maha 136 drooni. Venemaa rünnak oli suunatud põhiliselt Ukraina raudtee infrastruktuuri vastu.

### 18. september
Venemaa tagastas 1000 Ukraina sõduri surnukehad, saades vastu 24 Vene sõduri surnukehad.

Ukraina droonid süütasid põlema Baškortostanis asuva Gazpromi nafta rafineerimistehase Nafthim Salavat. Tehas paikneb Ukraina rindejoonest 1400 kilomeetri kaugusel. Samuti rünnati  naftarafineerimistehast Volgogradis, kus kohalikud elanikud teatasid plahvatustest. Kohalik kuberner teatas, et ohvreid ei olnud, kuid üks eramaja sai kahjustada. Volgogradi rahvusvaheline lennujaam peatas samuti lennud. Venemaa kaitseministeerium teatas, et öö jooksul likvideeriti 43 drooni.

### 19. september
Venemaa väidab, et hõivas Donetski oblastis asuva Muravka küla.

### 20. September

Venemaa ründas Ukrainat 32 tiibraketiga Kh-101 ja 8 ballistilise raketiga Iskander ja 579 drooniga. Ukraina laskis neist alla 552 drooni, kaks ballistilist raketti ja 29 tiibraketti. Otsese tabamuse said kümme sihtmärki. Selle tagajärjel hukkus kolm inimest ja vigastada sai umbes 30 inimest.

Ukraina korraldas droonirünnaku Venemaa naftatöötlemistehastele Saratovi oblastis ja Samara oblastis Novokuibõševski linnas. 

### 21. september
Ukrainas hukkus Vene rünnakute läbi vähemalt kolm inimest, tosinad said vigastusi.

Ukraina hävitas Krimmis kolm kopterit Mi-8 ning radar 55Ž6U „Nebo-UM“.

Ukraina hävitas Vene inseneri- ja tõkete eemaldamise masina IMR-3M.

### 22. september
Ukraina õhukaitse tegi kahjutuks 141 vaenlase droonist 132.
Vene õhurünnakus Zaporižžjale hukkus kolm inimest, kokku hukkus Venemaa rünnakutes vähemalt kaheksa ja haavata sai 21 inimest.

HURi eriüksus Prõmari („Vaimud“) hävitas Krimmis droonilöökidega maapinnal kaks amfiiblennukit Be-12 ja kopteri Mi-8

### 23. september
NATO avalduse kohaselt sisenes kolm Venemaa MiG-31 lennukit Eesti õhuruumi enam kui kümneks minutiks, misjärel need sunniti taanduma.

Venemaa vallutas Donetski oblasti ja Zaporižžja oblasti piiril asuvad Novomihhailivka ja Novoivanivka külad.

Ukraina relvajõud korraldasid droonirünnaku Moskvale, häirides sealset lennuliiklust. Vene võimude teatel tulistati alla vähemalt 33 ründedrooni.

Ukraina sõjaväeluure (HUR) hävitas droonirünnakus Krimmile kaks Vene An-26 transpordilennukit ja kaks radarijaama.

New Yorgis toimus Zelenskõi ja Trumpi kohtumine. Trump ütles Zelenskõile, et on valmis tühistama keelu Ameerika relvadega Venemaa territooriumi ründamiseks. Samal päeval märkis president Trump ka seda, et Ukrainal on võimalus võita tagasi kogu Venemaale kaotatud territoorium, mis on järsk muutus võrreldes tema varasemate Kiievile tehtud üleskutsetega teha Venemaale järeleandmisi.

### 24. september
Ukraina droonid ründasid nädala jooksul teist korda Baškortostanis asuvat Gazpromi suurt naftakeemiatehast 'Neftekhim Salavat'.

Ukraina kaitseministeeriumi luure peavalitsuse (HUR) meredroonid ründasid Venemaal Novorossiiski ja Tuapse sadamat.

Tšernihivi oblasti Tšernihivi rajoonis Hontšarivskes asuvat Ukraina relvajõudude väljaõppekeskust tabas kaks ballistilist raketti Iskander, ohvrite arv on täpsustamisel.

USA presidendi Trumpi suhtumine käimasolevasse konflikti on (väidetavalt) muutunud.

President Zelenskõi esines kõnega ÜRO Peaassambleel; New Yorgis lõppesid ligikaudu 50 minutit kestnud kõnelused Lavrovi ja Rubio vahel.

### 25. september
Venemaa ründas Vinnõtsja oblastit ja Kirovohradi oblastit. Rünnaku tulemusel said kahjustusi kriitilise tähtsusega taristuobjektid.

Ukraina tulistas Zaporižžja oblastis all Vene lennuki Su-34.

### 26. september
Venemaa ründas Ukrainat 154 ründedrooniga, millest Ukraina õhutõrje hävitas 128.

Ukraina droonid ründasid Krasnodari krais asuvat Afipski naftatöötlemistehast, milles puhkes tulekahju.

Venemaal Pihkva oblastis toimus raudteerööbastel plahvatus.
Smolenski oblastis sõitis pärast kokkupõrget veoautoga rööbastelt maha 18 kütusevagunit, millele järgnes ulatuslik tulekahju.

### 27. september
Ukraina droonid ründasid Venemaal Tšuvaššias Konari lähedal asuvat Tšingovatovo naftapumplat, mis peatas rünnaku tagajärjel töö.

Venemaa teatas kolme küla vallutamisest: Derõlove ja Maiske külad Donetski oblastis ning Stepove küla Dnipropetrovski oblastis.

Vene droon tappis Sumõ oblastis ühe inimese ja vigastas kahte.

President Zelenskõi kinnitusel saadi Iisraelilt eelmisel kuul maa-õhk tüüpi raketisüsteem Patriot.

### 28. september
Venemaa laskis Ukraina pihta 595 drooni ja 48 raketti. Ukraina õhukaitse tulistas neist alla 568 drooni ja 43 raketti. Ukraina kinnitusel sai rünnakutes Kiievile surma neli inimest, sh 12-aastane laps; kogu Ukrainas sai vigastusi vähemalt 80 inimest. Poola saatkond sai kahjustusi raketi rusude kukkumisest katusele. 

Ukraina ründas Belgorodi soojuselektrijaama, tekitades piirkonnas suure elektrikatkestuse.

### 29. september
Brjanski oblastis Karatševis asuvat Vene armeele elektroonikadetaile tootvat tehast Elektrodetal tabas neli Neptuni raketti.

Moskva oblastis Voskressenskis hukkus Ukraina droonirünnaku läbi kaks inimest.

Venemaa vallutas Donetski oblastis asuva Poltavka küla.

59. motoriseeritud jalaväebrigaad laskis Donetski oblasti okupeeritud osas alla Mi-8 kopteri.

### 30. september
Sumõ oblastis Tšernettšõna külas hukkus Vene droonirünnaku tagajärjel neljaliikmeline perekond, vanemad ja nende kaks alaealist last. 
Dnipros hukkus Vene droonirünnaku läbi üks inimene; 
kokku hukkus Ukrainas viimase ööpäeva jooksul vähemalt üheksa ning sai vigastada 15 inimest.

Ukraina hävitas Krimmis ründedroonide abil Venemaa õhutõrjeraketisüsteemi S-400 Triumph radarjaama.

USA Sõjauuringute Instituudi (ISW) andmetel vallutas Venemaa septembri jooksul 330 ruutkilomeetrit Ukraina territooriumit.

## Oktoober
### 1. oktoober

Venemaal Jaroslavlis puhkes tulekahju naftatöötlemistehases. Tegemist võis olla Ukraina droonirünnakuga. Probleemide tõttu bensiini tootmises pikendas Venemaa valitsus bensiini ekspordi ajutist keeldu aasta lõpuni.

### 2. oktoober
Venemaa ja Ukraina vahetasid Istanbulis saavutatud kokkuleppe alusel mõlemalt poolelt 185 sõjavangi. Venemaa vabastas ka 20 tsiviilisikut.

Venemaa vallutas Zaporižžja oblastis asuva Olhivske ning Dnipropetrovski oblastis asuva Berezove ja Kalõnivske küla.

### 3. oktoober
Permi krais Bereznjaki linnas, Ukrainast enam kui 1700 km kaugusel asuvat  keemiatehases Uralchem Azot toimusid plahvatused ja puhkes tulekahju. Selle tõenäoline põhjus oli Ukraina korraldatud droonirünnak. Tehas toodab lõhkeainete tootmiseks vajalike kompnente. Ukraina varitsev ründedroon  tabas ka Orenburgi oblastis, Ukrainast 1400 km kaugusel Orskis asuvat naftatöötlemisettevõtet Orsknefteorgsintez.

Venemaa korraldas Ukrainale drooni- ja raketirünnaku, kasutades 416 õhurünnakurelva – 381 drooni ja 35 raketti. Ukraina õhutõrje tegi kahjutuks  320 õhusihtmärki: 303 drooni ja 17 raketti. Rünnaku sihtmärgiks olid  Ukraina nafta- ja gaasitööstuse ettevõtted. Vene ballistiline rakett tabas Donetski oblastis elektrirajatist, jättes paljud tarbijad vooluta. Harkivi oblastis hukkus Venemaa droonirünnaku tagajärjel 13 000 siga.

Družkivka lähedal Donetski oblastis sai Venemaa droonirünnaku läbi oma autos surma Prantsuse fotoajakirjanik Antoni Lallican, vigastada sai ka ajalehe The Kyiv Independent heaks töötanud Ukraina fotoajakirjanik Heorhii Ivantšenko.

### 4. oktoober

Venemaa ründas Ukrainat 109 drooni ja kolme Iskander raketiga. Ukraina relvajõud tegid kahjutuks 73 drooni. Topeltlöögis Sumõ oblastis asuvale Šostka raudteejaamale hukkus üks ja sai vigastada vähemalt 30 inimest.

Ukraina droonid tabasid Leningradi oblastis Kirišis asuvat naftatöötlemistehast, kus puhkes tulekahju.

HURi eriüksused ründasid Karjala vabariigis Äänisjärvel asunud Vene Bujan-M väikest raketilaeva, mille  põhirelvastuses on Kalibr raketid.

### 5. oktoober
Venemaa ründas Ukrainat 53 raketi ja 496 ründedrooniga. Ukraina õhujõud tegid kahjutuks 39 raketti ja 439 drooni. Lisaks kukkus kuus Vene raketti alla. Rünnak oli suunatud Lääne-Ukraina linnade, eeskätt Lvivi vastu. Hukkus vähemalt kuus inimest.

Ukraina droonid tabasid Nižni Novgorodi oblastis Kstovos asuvat Lukoili naftatehast, kus puhkes põleng ja Moskvas asuvat tööstuslinnakut Tehnopolis Moskva, kus toodetakse ka droone.

### 6. oktoober

Ukraina ründas Nižni Novgorodi oblastis Dzeržinski linnas asuvat lõhkeainetehast, Krimmis kütusehoidlat Feodossias ja muid sõjalisi objekte ning Belgorodi oblasti energiataristut, mis põhjustas elektrikatkestuse. Belgorodis hukkus raketirünnaku läbi kaks inimest. Ukraina korraldas droonirünnaku  Tjumeni ettevõttele Rusinvest kuuluvale naftatöötlemistehasele, mis asub Ukrainast 2000 km kaugusel.

Vene relvajõudude rünnak Donetski oblastis Ukraina kontrolli all olevatel aladel asuvatele energiarajatistele jättis osa oblastist vooluta.

Eesti maismaadroonide tootja Milrem Robotics saadab Ukrainasse üle 150 mehitamata maismaasõiduki (UGV) THeMIS. Annetust rahastab Hollandi riik.

### 7. oktoober
Venemaa ründas Poltavas veduridepood ja elektrialajaamasid, põhjustades vooluaktkestused. Rünnakus Hersoni oblastile sai surma kaks inimest ja 18 vigastada. 

Ukraina hävitas Venemaa elektroonilise sõjapidamise süsteemi, segamisjaama R-330Ž Žitel.

Venemaalt pärit andmetele põhjal on Ukraina lahinguväljadel 2025. aasta esimese üheksa kuuga hukkunud 87 000 Vene sõdurit, samal ajal kui haavatuid on 160 000 ja kadunuks jäänuid 34 000.

### 8. oktoober
Belgorodi oblasti kuberneri väitel tabas Ukraina rakett spordikompleksi ning tappis Maslova Pristani asulas kolm inimest.

Vene armee ründas droonidega Ukrainas Krõvõi Rihi ja Tšerkassõ linnu. Õhurünnakutes Sumõ oblastile hukkus kolm inimest.

Novosibirskis puhkes tulekahju Zavod Pripojevi tehases, mis toodab Vene sõjaväele elektroonikat.

### 9. oktoober
Belgorodi oblastis hukkus oblasti kuberneri kinnitusel kolm inimest.

Venemaa droonid ründasid objekte Odessa oblastis. Kahjustada sai tsiviil-, sadama- ja energeetikataristu.

Ukraina droonid ründasid Volgogradi oblastis Kotovo linnas asuvat Lukoili Korobkovski gaasitöötlemistehast (Lukoil-KGPZ), kus puhkesid tulekahjud.

### 10. oktoober

Rünnakus Zaporižžjale hukkus üks inimene.

Venemaa ründas Ukrainat 465 drooni ja 32 raketiga, mis põhjustasid voolu- ja veevarustuskatkestusi Kiievis ja vigastasid vähemalt 20 inimest.

Venemaa väitis, et on tulistanud raketiheitjaga Buk alla kaks esimest Flamingo raketti, tegemist oli Flamingo esmakordse kasutamisega Venemaa pinnal.

### 11. oktoober
Ukrainas hukkus Vene drooni- ja raketirünnakute läbi vähemalt viis inimest.

HURi teatel ründasid nende droonid laupäeva hommikul Venemaal Baškortostanis, umbes 1400 kilomeetri kaugusel rindejoonest asuvat nafta rafineerimistehast.

### 12. oktoober
Venemaa ründas 118 drooniga Ukraina energeetikaobjekte Odessa oblastis ja Donetski oblastis põhjustades elektrikatkestusi. Ukraina õhutõrje hävitas 103 drooni. Rünnakutes hukkus vähemalt seitse ja vigastada sai 23 Ukraina tsiviilisikut.

Ukraina ründas Belgorodi elektrijaama, tekitades seal elektrikatkestuse. Ukraina droonid ründasid Kh-69 ja Kh-101 rakettidele detaile tootvat tehast Smolenskis; kohalikud elanikud teatasid mitmest plahvatusest ja õhukaitsesüsteem aktiveeriti.

Ukraina vabastas Zaporižžja oblastis Mali Štšerbakü küla.

Ukraina-meelsed partisanid rühmitusest Ateš saboteerisid sõjaväe logistikaks vajalikku raudteetaristut Novotšerkasskis Rostovi oblastis.

Donald Trumpi kutsel peaks 17. oktoobril Washingtonis toimuma kohtumine president Zelenskõi kohtumine Trumpiga.

### 13. oktoober

Krimmi Vabariigi juhi väitel süttis Feodossija naftahoidla põlema pärast droonirünnakut. 
Droonid tabasid Simferopolis ja Feodossijas asunud viit kütusemahutit ning mitut "Venemaa-Krimmi energiasilla" osaks olevat elektri alajaama.

### 14. oktoober
UNOCHA abikonvoi langes Hersoni oblastis Bilozerka lähedal Venemaa droonide ja suurtükiväe ühisrünnaku alla, mille tagajärjel üks veoauto hävis ja teine sai kahjustada.

Venemaa ründas Harkivit juhitavate lennukipommidega, rünnaku tagajärjel sai kahjustada haigla ning vigastada kuus patsienti.

Kurski oblasti kuberneri väitel hukkus Ukraina droonirünnakus Belitsa külale üks inimene.

Ukraina droonid ründasid elektri alajaama Arzamasskajas, Nižni Novgorodi oblastis. NASA FIRMS teatas tulekahjust, mis kahjustas kahte trafot ja põhjustas kohaliku kuberneri sõnul "lühiajalisi elektrikatkestusi".

### 15. oktoober
Venemaa okupeeris Donetski oblastis asuvad Perestroika, Komari ja Mirnoje asulad.

Volgogradi naftatöötlemistehast tabasid Ukraina droonid, kohalikud elanikud teatasid plahvatustest ja tulekahjudest.

Ukraina droonid ründasid Ufaas asuvat nafta rafineerimistehast.

Ukraina andis korduslöögi Krimmis asuvale Feodossija naftaterminalile, mille käigus sai kahjustada 16 kütusemahutit.

### 16.oktoober
Operatiivväejuhatusele Lõuna alluvat Ukraina väljaõppekeskust tabas kaks ballistilist raketti, surma ja vigastada sai teadmata arv inimesi.

Ukraina droonid tabasid Nižni Novgorodi oblastis Kstovos asuvat Vene naftatöötlemistehast.

### 17. oktoober

Washingtonis toimus USA ja Ukraina presidendi kahepoolne kohtumine; 
päev varem oli president Trump leppinud telefonitsi president Putiniga kokku kohtumise Ungaris.

Ukraina ründas droonidega Vene sõjalisi objekte Krimmis.

Venemaa tulistas droone tõrjudes Krimmis alla oma lennuki Su-30SM.

Vene sõjatribunal mõistis 15 Ukraina sõjavangile "Aidari" pataljonist terrorismisüüdistuse alusel kuni 21-aastase vanglakaristuse.

### 18. oktoober
TASSi kinnitusel sai Ukraina droonirünnakutes Krimmile kahjustada mitu elektri alajaama. Venemaal Uljanovski oblastis süttis Ukraina droonirünnaku järel alajaam.

Venemaal Baškortostani vabariigis toimus sõjaväele relvi ja laskemoona tootvas keemiatehases plahvatus.

### 19. oktoober
Venemaa väed on tunginud Harkivi oblastis asuvasse Kupjanski linna.

Ukraina tulistas 62-st Vene ründedroonist alla 40. Dnipropetrovski oblastis jäi 192 kaevurit maa alla kaevandusse lõksu.

Ukraina rünnakute tagajärjel puhkesid tulekahjud Orenburgi gaasitöötlustehases ja naftarafineerimistehases Samara oblastis Novokuibõševskis.

### 20. oktoober
Venemaa lükkas tagasi USA presidendi Trumpi idee vaherahust ja rindejoone külmutamisest selle hetkeasukohas.

Ukraina valmistab ette pikaajalist lepingut 25 Patrioti õhutõrjesüsteemi hankimiseks, teatas ukraina president Volodõmõr Zelenski.

### 21. oktoober
Venemaa okupeeris Poltavka asula Zaporižžja oblastis.

Ukraina droonid tabasid Rostovi oblastis Bataiskis elumaja, kahjustades seina, mille tagajärjel evakueeriti kohaliku kuberneri sõnul 20 elanikku. Droonide rusud kahjustasid ka lähedal asuvate majade aknaid. Katkenud elektriliin jättis 3000 klienti vooluta. Rostov Doni ääres viidi haiglasse alaealine, kellel oli „killuhaav”. Brjanski oblastis väitis kuberner samuti, et drooni rusud vigastasid alaealist. Voroneži oblastis teatas kohalik kuberner, et kahjustati „tööstusettevõtet” ja eravaldust. 

Ukraina droonirünnakute tagajärjel süttis tulekahju Krimmis Hvardiiske alevis asuvas naftabaasis.

Valge Maja teatel ei ole kohtumist Putiniga lähitulevikus kavas.

### 22. oktoober
Ametnike sõnul hukkus Venemaa intensiivsete drooni- ja raketirünnakute käigus Ukrainas vähemalt kuus inimest, sealhulgas kaks last.

Ukraina korraldas kombineeritud raketi- ja õhurünnaku, kasutades ka Storm Shadow rakette, Brjanski keemiatehasele, kus toodetakse püssirohtu ja lõhkeainet. Droonitabamusi said ka Dagestanis asuv Mahhatškala naftatöötlemistehas, Mordvas asuv Saranski mehaanikatehas, mis toodab muu hulgas jalaväemiine ja Smolenski oblastis asuv soojuselektrijaam.

Venemaal Tšeljabinski oblastis Kopeiski keemiatehases, kus toodetakse suurtükimürske ja laskemoona lennukitele, toimusid plahvatused ja puhkes tulekahju. Plahvatuses hukkus 12 ja teadmata kadunutena on kirjas üheksa inimest.

Venemaal toimus plahvatus Pihkva-Peterburi raudteeliinil.

President Zelenskõi alustas Euroopa-reisi Norrast ja Rootsist.

### 23. oktoober
Vene droonirünnak Kiievile vigastas seitset inimest.

Vene droon tappis Donetski oblastis Kramatorskis kaks Ukraina telekanali Freedom ajakirjaniku: Olena Hubanova ja operaatori Jevhen Karmazini. 

Ukraina droonirünnak  tabas Rjazani naftatöötlemistehast, põhjustades plahvatusi. 

Ukraina vabastas Popkrovski lähedal Dobropillija suunal asuva Kutšijev Jari küla ja võttis selle käigus vangi 50 Venemaa võitlejat. 

Venemaa tagastas Ukrainale tuhande hukkunud sõjaväelase surnukehad.

USA kehtestas sanktsioonid Venemaa kahe suurima naftafirma, Rosnefti ja Lukoili, vastu. Sanktsioonid hakkavad kehtima 21. novembril 2025.

Euroopa Liit  kiitis heaks 19. sanktsioonipaketi, et tugevdada survet Venemaale ning takistada tema sõjamasina rahastamist. Kehtestati keeld osta Venemaa veeldatud maagaasi alates 1. jaanuarist 2027. Sanktioonide alla lisati 117 varilaevastiku tankerit.

### 24. oktoober
Vene rünnakutes Hersonile hukkus kolm inimest.

Hiina riiklikud naftaettevõtted peatasid Venemaa nafta ostmise seoses USA poolt Venemaa vastu kehtestatud sanktsioonidega.

Venemaa teatas nelja Ida-Ukrainas küla vallutamisest&nbsp;— Bolohivka küla Harkivi oblastis, Dronivka ja Promin Donetski oblastis ning Peršotravneve Dnipropetrovski oblastis. Sõltumatut kinnitust sellele ei ole.

### 25. oktoober
Venemaa ründas Ukrainat üheksa raketi ja 62 drooniga. millest Ukraina tulistas alla neli raketti ja 50 drooni. Rünnaku tagajärjel hukkus vähemalt kaheksa ja sai viga 67 inimest.

Ukraina ulatuslik droonirünnak põhjustas tulekahju Volgogradi oblasti Novonikolajevski rajoonis asuvas Balaškovskaja elektri alajaamas.

### 26. oktoober
Venemaa õhurünnakurünnaku tagajärjel hukkus Kiievis kolm ja sai vigastada 31 inimest, sealhulgas kuus last; kahjustada sai ka infrastruktuur.

Venemaa väed on tunginud Pokrovski lõunaossa ja seal on  positsioonidel umbes 200 Venemaa sõjaväelast.

Ukraina väed lõpetasid Kutšerivi Jari asula puhastamise ja vabastasid Suhhetske küla Pokrovskist kirdes.

### 27. oktoober
Ukraina korraldas droonirünnaku Moskva piirkonnale.

Ukraina vabastas Dnipropetrovski oblastis asuva Jehorivka küla.

Ukraina luureüksused hävitasid Venemaa õhutõrjeraketisüsteemi Buk-M3.

Ukraina lõi Donetski oblastis Dobropillja lähedal tagasi Vene vägede  viimaste aegade suurima soomusrünnaku.

### 28. oktoober

Ukraina väed võtsid riigi idaosas kinni vene kaheküürulise kaameli.

### 29. oktoober

Venemaa korraldas 396 rünnakut Ukraina lõunaosas asuva Zaporižžja oblasti 15 asulale, mille tagajärjel sai üks inimene surma ja kolm inimest vigastada.

Simferopoli rahvusvahelisest lennujaamast idas asuvat ATANi naftaterminali rünnati droonidega ja see süttis põlema.

President Putini teatel on Venemaa relvajõud edukalt katsetanud tuumaenergiaga töötavat veealust drooni Poseidon.

Vene üksused on tunginud Mõrnohradi äärelinna

Ukraina ründas kahte Venemaa naftatöötlemistehast ja keemiatehast. Tabamuse said Uljanovski oblastis Novospasskojes asuv NS-Oili rafineerimistehas, Mari Eli Vabariigis Tabašinos tegutsev naftatöötlemistehas ja Stavropoli krais asuv Stavroleni keemiatehas.

### 30. oktoober
Venemaa ründas Zaporižžjat. Tabamuse said ühiselamu ja taristurajatis. Rünnakus sai surma kaks inimest ja 23 vigastada.

Vene droonirünnakus Kramatorskile hukkus üks inimene. Vene õhurünnakus Konstantinovkale hukkus samuti üks tsiviilisik.

### 31. oktoober
Venemaa ründas neljapäeval ja reede varahommikul Ukraina energiataristut ja muid sihtmärke droonide ja rakettidega, mis sundisid kehtestama üleriigilisi elektripiiranguid ja mille tagajärjel hukkus seitse inimest.

Venemaa okupeeris Novohrõhorivka asula Zaporižžja oblasti kirdeosas.

Ukraina droonirünnaku tulemusel sai kahjustada energeetikaobjektid Venbemaal : Orjoli oblastis asuv soojuselektrijaam, Vladimiris oluline elektrialajaama ja Jaroslavlis  Slavneft-JANOS-i naftatöötlemistehas.

Ukraina Kaitseministeeriumi Luure Peavalitsuse (HUR) teatel hävitasid nad Moskva oblastis Koltsevoi naftatoodete torujuhtme kolm haru.

USA Sõjauuringute Instituudi (ISW) andmetel vallutas Venemaa oktoobri jooksul 274 ruutkilomeetrit Ukraina territooriumit.

## November
### 1. november
Vene väed korraldasid päeva jooksul 673 rünnakut Ukraina Zaporižžja oblasti 19 asulale, tappes vähemalt kolm inimest ja vigastades 29 inimest.

Dnipropetrovski oblastis toimunud sõjaväelist autasustamistseremooniat tabanud Vene raketirünnakus hukkus 19 inimest, kellest 7 olid tsiviilisikud ja 12 autasustamisel osalenud sõdurid.

Venemaa kaitseministeeriumi kinnitusel hävitati kümne oblasti kohal 98 drooni.

### 2. november

Kohalike ametnike teatel on Venemaa rünnakutes kogu Ukrainas hukkunud vähemalt neli tsiviilisikut ja 51 inimest saanud vigastada.

Ukraina droonid ründasid Venemaal Krasnodari krais asuvas Tuapse sadamas tankerit ja naftaterminali.

Ukraina president Zelenskõi teatas, et Ukraina sai Saksamaalt lubatud Patriot-süsteemid.

### 3. november
Vene rünnakutes Ukrainale hukkus vähemalt 15 inimest, sh kaks last.

Ukraina ründas droonidega Venemaal Saratovi naftatöötlemistehast. Rünnaku alla langes ka Šahtarskis asuv naftatöötlemistehas.

Ukraina sai Ühendkuningriigist täpsustamata koguse Storm Shadow rakette.

### 4. november
Pokrovskis jätkuvad ägedad lahingud. 
Lahingupiirkonda külastas ka president Zelenskõi. 
Oktoobri lõpus maandasid Ukraina eriüksused Pokrovski piirkonnas kopteridessandi. 
Venemaa tegevus on aktiivsem ka Kupjanski ja Kostjantõnivka piirkondades.

Ukraina ründas Nižni Novgorodi oblastis Kstovo naftatöötlemistehast, Baškortostani vabariigis Sterlitamaki naftakeemiatehast,  Volgogradi oblastis elektrialajaama ja okupeeritud Luhanski oblastis Dovžanski laskemoonatehasest.

Saksamaa plaanib suurendada sõjalist abi Ukrainale tuleval aastal kolme miljardi euro võrra 11,5 miljardi euroni, teatas teisipäeval rahandusministeerium.

### 5. november
Ukraina korraldas õhurünnaku Orjoli soojuselektrijaamale ja energeetikataristule  Vladimiris.

Ukraina eriüksus hävitas Kurski oblastis Vene raketisüsteemi Iskander laskemoona transpordimasina ja radarijaama 1L122 Harmon.

### 6. november
Venemaa ründas Harkivi, Tšernihivi, Dnipropetrovski, Donetski ja Zaporižžja oblastis raudteeinfrastruktuuri, põhjustades sellega häireid rongiliikluses.

Venemaa vallutas Pavlovka asula Zaporižžja oblasti kirdeosas.

Donetski lennujaamas hävitas Ukraina Shahedi ründedroonide hoiubaasi. Hävitati umbes 1000 Shahed-tüüpi ründedrooni ja 1500 lõhkepead.

Ukraina korraldas droonirünnakud Venemaa erinevatele piirkondadele. Kostroma oblastis Volgoretšenskis sai tabamuse Kostroma soojuselektrijaam, mis on Venemaal võimsuselt kolmas.
Krimmis Simferoopoli lähedal paiknevas naftahoidlas puhkes droonirünnaku tulemusel tulekahju. 
Volgogradi naftatöötlemistehas seisukus Ukraina droonirünnaku tagajärjel.

### 7. november
Ukraina julgeolekuteenistuse (SBU) ja peaprokuratuuri teatel mõisteti Ukrainas esimest korda eluks ajaks Vene okupant vangi Ukraina sõjavangi mahalaskmise eest. 

### 8. november
Venemaa korraldas Ukraina energiataristule ulatusliku rünnaku, mille tagajärjel katkesid mitmes linnas elektri-, kütte- ja veevarustus.

Venemaa vallutas Uspenivka asula Zaporižžja oblasti kirdeosas.

### 9. november
Ukraina droonirünnaku tagajärjel seiskus Voroneži soojuselektrijaam.

### 10. november
Venemaa vallutas Katerynivka asula Donetski oblastis, Kostjantõnivkast lõunas ja Novomikholaivka asula Zaporižžja oblasti kirdeosas.

Ukraina ründas droonidega Venemaa Musta mere naftasadamat Tuapses.

### 11. november
Venemaa vallutas Zaporižžja oblasti kirdeosas asuvad Nove ja Novouspenske asulad.

Ukraina sooritas õhurünnaku Saraatovi naftatöötlemistehasele, Orenburgi oblastis asuvale Orski naftatöötlemistehasele ja Krimmis asuvale naftaterminalile.

Umbes 70 protsenti Venemaa poolt Ukraina vastu peetavas sõjas kasutatavast laskemoonast on toodetud Põhja-Koreas.

### 12. november
Venemaa vallutas Zaporižžja oblasti kirdeosas asuvad Rivnopillja ja Jablokovo asulad.

Ukraina ründas Budjonnovskis asuvat Stavroleni naftakeemia tehaset, mis kuulub Lukoilile.

### 13. november
Venemaa vallutas Harkivi oblastis Kupjanskist kagus asuva Stepova Novoselivka asula.

Ukraina sooritas droonirünnaku sõjalistele objektidele Orjoli oblastis.

Ukraina kinnitas esmakordselt Flamingo pikamaarakettide rünnakus kasutamist.

### 14. november
Venemaa korraldas ulatusliku drooni- ja raketirünnaku Ukraina linnadele, kasutades umbes 430 drooni ja 18 raketti. Rünnaku tagajärjel hukkus Kiievis kuus ja sai kannatada 35 inimest. Odessas hukkus kaks inimest ja seitse sai vigastada. Kiievis sai tabamuse Aserbaidžaani suursaatkond.

Ukraina korraldas ulatusliku rünnaku Novorossiiskile. Üks sihtmärkoli  naftasadam, kus puhkes  tulekahju naftaterminalis Šehsar, mis on Transnefti torujuhtmete lõpppunkt ning Vene nafta ja naftatoodete Musta mere kaudu ekspordi strateegiliselt tähtis sõlmpunkt. Teine sihtmärk oli õhutõrjeväeosa, kus hävitati neli õhutõrjesüsteemi S-400 Triumph laskeseadet ja kaks (teistel andmetel neli) radarit.

### 15. november
Ukraina ründas Rjazani oblastis asuvat naftarafineerimistehast.

### 16. november
Venemaa ründas Ukrainat 176 drooniga, millest õhukaitse hävitas 139 ja ühe ballistilise raketiga Iskander-M 139. Kahjustusi said tarisuobjektid Dnipro, Harkivi ja Odessa oblastites. 

Ukraina ründas reaktiivdroonidega Bars Samara oblastis asuvat Novokuibõševski naftatehast.

### 17. november
Venemaa sooritas õhurünnaku Harkivi, Sumõ, Tšernihivi, Odessa ja Donetski oblasti energiainfrastruktuuri vastu põhjustades voolukatkestusi. Harkivi oblastis asuvas Balaklijas hukkus Vene raketilöögi tagajärjel kolm inimest.

### 18. november
Venemaa ründas Harkivi oblastit ja Dniprod. Harkivi oblastis asuvas Berestõnis hukkus üks ja kannatada sai üheksa inimest.

Ukraina rünnakutes Donetski oblastile said kahjustada Zujivska ja Starobeševe soojuselektrijaamad.

### 19. november
Venemaa ründas Ukrainat 470 drooni ja 48 raketiga. Lääne-Ukrainas asuvas Ternopilis  hukkus elumaja tabamuse tulemusel 33 ja haavata sai 93 inimest. Harkivis sai vigastada 46 inimest.

Ukraina ründas ATACMS rakettidega Voroneži piirkonnas asuvat Pegonovo polügoni ja  Baltimori lennuvälja.

USA anonüümsete ametnike sõnul on USA pidanud Venemaaga läbirääkimisi sõja lõpetamiseks.

Ukrainas on visiidil USA maaväe minister ja maaväe staabiülem.

Venemaa vallutas Zaporižžja oblastis asuva Vesele asula.

### 20. november
Venemaa tagstas Ukrainale 1000 hukkunud võitleja surnukehad ja sai vastu 30 sõjaväelase säilmed.

Ukraina teostas droonirünnaku Venemaa Rjazani oblastis asuvale naftatöötlemistehasele.

### 21. november
USA presidendi Donald Trumpi väidetav plaan Ukraina sõja lõpetamiseks näeb ette Venemaale territooriumi loovutamist, Ukraina relvajõudude suuruse piiramist, Ukraina NATO-ga liitumise välistamist ja muude Moskva nõudmiste täitmist.

Venemaa rünnaku tägajärjel hukkus Zaporižžjas vähemalt viis inimest.

Venemaa vallutas Harkivi oblastis asuvad Odradne ja Bologivka asulad.

### 22. november
Trumpi sõnul pole senine rahuplaan tema viimane pakkumine Ukrainale.

Venemaa ründas Ukrainat ühe raketi ja 104 kamikaze-drooniga, Ukraina õhukaitse hävitas või tõrjus elektrooniliselt 89 mehitamata õhusõidukit.

### 23. november
USA ja Ukraina delegatsioonid kohtusid Genfis ja arutasid Washingtoni ettepanekut Ukraina sõja lõpetamiseks.

Ukraina õhukaitse tulistas alla või tegi kahjutuks 69 Vene õhusihtmärki 98-st.

Ukraina ründas Šatura soojuselektrijaama Moskva oblastis.

### 24. november
Venemaa droonirünnakus Harkivile hukkus neli ja sai vigastada 17 inimest.

Euroopa riigid on koostanud oma vastuettepaneku USA 28-punktilise rahuplaanile.

### 25. november
Venemaa raketi- ja drooniderünnakus Kiievi linnale ja oblastile hukkus 9 inimest ja 20 sai vigastada.

Ukraina andis reaktiivdroonidega Bars ja tiibrakettidega Neptun löögi Venemaa strateegilistele objektidele. Rostovi oblastis Taganrogis said tabamuse G. M. Berijevi nimeline lennukiremonditehas TANTK ja droone Molnija tootev ettevõte Antlant Aero. Krasnodari krais said löögi Šehsarisi naftaterminal Novorossiiskis ja Tuapse naftatöötlemistehas.  Novorossiiskis hävitati üks õhutõrjekompleksi S-400 stardiseadeldis. Taganrogis said tabamuse lennukid A-60 ja A-100LL

Venemaa vallutas Zaporižžja oblastis asuva Võsoke asula ja Donetski oblastis Pokrovskist idas asuva Promini asula.

Ukraina nõustas peale muudatusi USA poolt välja pakutud 19-punktilise rahulepingu põhitingimustega.

### 26. november
Venemaa rünnakus Zaporižžjale sai vigastada vähemalt 12 inimest.

Ukraina droonid tabasid Venemaa Tšeboksarõs asuvat elektroonikatehast.

Venemaa vallutas Zaporižžja oblastis asuva Zelenõi Hai asula.

### 27. november
Ukraina korraldas õhurünnaku Samara oblastis asuvale Novokuibõševski naftarafineerimistehasele.

### 28. november
Ukraina korraldas õhurünnaku vähemalt kolmes Venemaa piirkonnas.
Tabamuse said Saraatovi naftatöötlemistehas, Taganrogi-Južnõi sõjaväelennuväli, sõjalised objektid Smolenski oblastis ja Saki lennuväli Krimmis. Rünnaku ajaks peatas töö 12 Venemaa lennujaama.

Ukraina  julgeolekuteenistuse (SBU) meredroonid ründasid Mustal merel Türgi ranniku lähedal kahte Venemaa varilaevastiku tankerit.

Ukraina korruptsioonitõrje ametnikud otsisid läbi presidendikantselei juhi Andri Jermaki korteri ja ta esitas tagasiastumisavalduse.

### 29. november
Venemaa korraldas droonirünnaku Ukraina kriitilise taristu pihta, kasutades kokku 596 drooni ja 36 raketti. Ukraina õhukaitseüksused tegid kahjutuks 558 drooni ja 19 raketti. Rünnaku tagajärjel hukkus Kiievis vähemalt kaks inimest ja suur osa linnast jäi elektrita.

Ukraina ründas droonidega Lõuna-Venemaal Krasnodari krais asuvat Afipski naftatöötlemistehast 
ja meredroonidega Novorossiiski sadama naftaterminali.

### 30. november
Venemaa ründas Ukrainat 122 drooni ja kahe raketiga. Ukraina tõrjus 102 drooni. Rünnaku tagajärjel hukkus Kiievi oblastis üks ja vigastada sai 11 inimest.

USA välisminister Marco Rubio ja president Donald Trumpi erisaadik Steve Witkoff kohtusid Floridas Ukraina läbirääkijate meeskonnaga.
Kohtumise järgselt teatas USA president Donald Trump, et Venemaa ja Ukraina kokkuleppeks on olemas hea võimalus.

USA Sõjauuringute Instituudi (ISW) andmetel vallutas Venemaa novembrikuu jooksul 629 ruutkilomeetrit Ukraina territooriumit.

## Detsember
### 1. detsember
Dnipros hukkunus Venemaa droonirünnaku tagajärjel neli ja sai vigastada 22 inimest.

Venemaa vallutas Donetski oblastis Pokrovskist idas asuva Kozatske asula.

Venemaal Tambovi oblastis Kazinskije Võsselki asula piirkonnas lasti õhku naftajuhe Družba.

### 2. detsember
Moskvas toimusid kõnelused Ukraina konflikti lahendamise teemadel USA delegatsiooni (erisaadik Steve Witkoffi ja Jared Kushner) ning Venemaa vahel, keda esindasid valitseja Vladimir Putin koos Kirill Dmitrijevi ja Juri Ušakoviga.
Kremli esindaja sõnul ei saavutatud kohtumisel kokkulepet sõja lõpetamiseks Ukrainas.

Venemaa vallutas Zaporižžja oblastis Huliaipolest idas asuva Zatyshche, kirdes asuva Solodke ja Donetski oblastis Pokrovskist idas asuva Balagani asula.

Ukraina ründas droonidega Orjoli oblastis Livnõi rajoonis asuvat kütuse- ja energiakompleksi.

### 3. detsember
Ukraina õhurünnakus süttis Tambovi oblastis asuv naftahoidla.

### 4. detsember
Venemaa rünnakud on purustanud Hersoni soojusjaama ja jäänud 40 500 linnaelanikku ilma kütteta.

Ukraina õhurünnak tabas Stavropoli kraiis asuvat Nevinnomõsski Azoti keemiatehast.

Ukraina on sel sügisel rünnanud Venemaal enam kui 50 kütuse- ja sõjatööstuse taristuobjekti.

### 5. detsember
Ukraina andis õhulöögi Venemaa sõjalistele ja taristuobjektidele. Krimmis said rünnaku käigus kahjustada mitmeotstarbeline ründelennuk Su-24, radari kaitsekuppel, radarikompleks Kasta-2E2, droon Orion, kaks radarisüsteemi Podlet-K1, kaubarong ja veoauto Ural.
Samara oblastis süttis Sõzrani naftatöötlemistehas. Krasnodari krais  Temrjuki sadamas asuvas gaasiterminalis purustati 70% kütusemahutitest.

### 6. detsember
Miamis toimusid 4.-6. detsembrini läbirääkimised USA ja Ukraina kõrgemate ametnike vahel. USA-d esindasid president Trumpi erisaadik Steve Witkoff ja Jared Kushner, Ukrainat julgeoleku- ja kaitsenõukogu sekretär Rustem Umjerov ja relvajõudude staabiülem Andri Hnatov. Ukraina president Volodõmõr Zelenskõi liitus k]nelustega telefoni teel ja pidas 6.detsembril kahetunnise telefonivestluse Witkoffi ja Kushneriga. Kõne all olid julgeolekugarantiid ka territooriumide küsimus.

Venemaa korraldas suure õhurünnaku Ukrainale, kasutades 704 õhuründevahendit: 17 ballistilist rakertti, 34 tiibraketti, ja 653 erinevat tüüpi drooni. Ukraina tegi neist  kahjutuks 615 õhusihtmärki: 585 drooni, 29 tiibraketti ja ühe ballistilise raketi.
Rünnaku sihtmärgiks oli kriitilise tähtsusega taristu, sealhulgas energiarajatised ja raudtee kümnes oblastis. 
Rünnaku tagajärjel oli elektrikatkestusi Odessa, Tšernihivi, Kiievi, Harkivi, Dnipropetrovski ja Mõkolajivi oblastites.
Suuri purustusi sai Kiievi oblastis asuv Fastivi raudteejaam.
Rünnakus sai kannatada vähemalt kaheksa inimest. 

Venemaa on hõivanud Pokrovski lõunaosa ja eraldusjoon kulgeb mööda linna poolitavat raudteed. Ukraina väed on säilitanud kontrolli linna põhjaosa üle. 

Ukraina korraldas õhurünnaku Rjazani naftatöötlemistehasele.

### 7. detsember
Venemaa viis läbi õhurünnaku Ukraina kriitilise infrastruktuuri vastu, kasutades kokku 246 õhuvahendit – 5 ballistilist raketti ja 241 erinevat tüüpi drooni. Ukraina õhutõrje tegi kahjutuks 175 drooni ja neli raketti.
Poltava oblastis asuvas Krementšukis sai kannatada vee- ja elektritaristu.
Rünnakutes hukkus kaks ja sai vigastada 19 inimest.

### 8. detsember
Venemaa ründas Sumõ oblastit 149 ründedrooniga, millest õhutõrje tegi kahjutuks 131. 
Rünnakus sai viga vähemalt seitse tsiviilisikut. 

Venemaa vallutas  Donetski oblastis Pokrovskist idas asuvad Lissivka, Suhhõi Jar, Hnativka, Rih ja Novopavlivka külad. Samuti on Vene vägedel õnnestunud siseneda Siverski idaossa ja kindlustada seal oma positsioone.

Volodõmõr Zelenski pidas Londonis kõnelusi Ühendkuningriigi peaministri Keir Starmeri, Saksamaa liidukantsleri Friedrich Merzi ja Prantsusmaa presidendi Emmanuel Macroniga. 
Kõneluste keskmes oli USA vahendatav relvarahu.
Seejärel kohtus ta Brüsselis Euroopa Ülemkogu eesistuja Antonio Costa, Euroopa Komisjoni presidendi Ursula von der Leyeniga ja NATO peasekretäri Mark Ruttega.

### 9. detsember
Ukraina erioperatsioonide vägede (SSO) droonid hävitasid Donetski oblastis droonilao.

Ukraina president Volodõmõr Zelenski teatas, et on valmis korraldama valimised järgmise 60–90 päeva jooksul, eeldusel, et need toimuvad ohutult.

### 10. detsember
Ukraina väed on tagasi võtnud osa Pokrovskist.

Ukraina julgeolekuteenistus SBU ründas Mustal merel Sea Baby meredroonidega Venemaa varilaevastikku kuuluvat naftatankerit Dashan, mis sai kriitilisi kahjustusi.

USA administratsioon on andnud Ukrainale väga piiratud aja oma rahuplaaniga nõustumiseks, lootes jõuludeks kokkuleppe saavutada, teatas väljaanne Financial Times (FT).

### 11. detsember
Ukraina korraldas droonirünnaku Venemaa energeetika ja sõjatööstusobjektidele. Kaspia merel rünnati Venemaa naftapuurtorni Filanovski, peatades selle töö nafta ja gaasi ammutamisel. Rünnaku alla jäi Veliki Novgorodi lähedal asuv Venemaa suurim keemiatehas Akron. Tehas toodab mineraalväetisi, ammoniaaki ja muid lämmastikühendeid, mis on lõhkeainete toorained. Moskva piirkonnas rünnati mitut objekti.

### 12. detsember
Venemaa ründas energiarajatisi Odessa oblastis, põhjustades tulekahjusid ja elektrikatkestusi, mille tagajärjel jäi elektrita 90 000 tarbijat.

Ukraina vabastas Harkivi oblastis Kupjanskist läänes asuvad Mõrne, Radkivka ja Kindrašivka külad ning puhastas vene vägedest Kupjanski loodeosa.
Linna keskosas jätkub puhastusoperatsioon.
Ukraina president Volodõmõr Zelenski käis rindel Kupjanski  piirkonnas vägesid külastamas. Ta tegi linna sissesõidu juures videopöördumise, kummutades sellega Venemaa väited linna hõivamisest.

Ukraina korraldas droonirünnaku Jaroslavli naftatöötlemistehasele, süüdates seal suure tulekahju.

Ukraina erioperatsioonide väejuhatus (SOF) ründati Kaspia merel relvi ja sõjavarustust vedanud Vene trnaspordilaevu Composer Rakhmaninoff ja Askar-Sarydzha.

### 13. detsember
Venemaa ründas Ukrianat 465 drooni, 21 tiibraketi, 10 ballistilise raketiga. Ukraina õhutõrje suutis alla lasta 417 drooni ja 13 tiibraketti. Rünnakutes sai surma kolm ning haavata 35 inimest.

Venemaa rünnakutes Odessa sadamatele sai kannatada kolm Türgi kaubalaeva.

Ukraina ründas droonidega Saratovi naftatöötlemistehast.

### 14. detsember
Venemaa jätkas rünnakud objektidele Odessa, Dnipropetrovski  ja Sumõ oblastites.

Venemaa hõivas Donetski oblastis asuva Tolstõi küla 

Ukraina tegi droonirünnaku naftatöölemise jaamadele Krimmis asuvas Simferopolis ja Jaroslavlis. Krasnodari krais sai tabamuse Afipskis naftatehas, Volgogradi oblastis Urjupinskis naftaladu, Veliki Novgorodis Akroni keemiatehas ja Smolenskis soojuselektrijaam.

### 15. detsember
Ukraina allveevedroon Sub Sea Baby tabas Novorossiiski sadamas seisnud Venemaa Kilo-klassi  (Projekt 636.3 Varšavjanka) allveelaeva B-271 Kolpino, tekitades olulisi kahjustusi
ja muutes selle kasutuskõlbmatuks.

### 16. detsember
Venemaa hõivas Donetski oblastis asuva Serebrjanka küla. 

Euroopa juhid allkirjastasid Berliinis ühisavalduse, milles lubasid teha USA-ga koostööd, et pakkuda Ukrainale usaldusväärseid julgeolekugarantiisid ja tuge majanduse elavdamiseks osana sõja lõpetamise lepingust.

Euroopa tippametnikud asutasid Haagis Ukraina rahvusvaheline nõuete komisjoni, mis hakkab otsustama kümnete miljardite eurode väärtuses reparatsioonide üle Ukrainale Venemaa sissetungi kahjude hüvitamiseks, sealhulgas määrab ka väljamakstava summa.

### 17. detsember
Zaporižžja oblastis sai Venemaa liugpommirünnakutes vigastada 26 inimest.

Ukraina korraldas droonirünnaku Krasnodari krais asuvale naftatöötlustehasele.

### 18. detsember
Venemaa droonirünnakus Odessale sai vigastada vähemalt seitse inimest. Venemaa ründas ka Krõvõi Rihi, vigastada sai vähemalt kaks inimest. Rünnati ka Sumõ ja Tšerkassõd.

Ukraina 3. armeekorpus teatas, et Ukraina väed korraldasid Donetski oblastis Lõmani lähistel vasturünnaku, hävitades terve Vene polgu.

Ukraina julgeolekuteenistus (SBU) tabades droonidega Sevastopoli lähedal asuvat Belbeki õhuväebaasi. Tabamuse said:
* kaks õhuseireradarit 
* õhutõrjesüsteemi S-400 juhtimisradar 92N6
* õhutõrjesüsteem Pantsir
* hävitaja MiG-31.

Orjoli oblastis ründas Ukraina droonidega Vene raketisüsteemide kolonni. Löögi tulemusel hävitati üks ja vigastati teist õhutõrjesüsteemi S-400 laskeseadet..

### 19. detsember
Venemaa valitseja Vladimir Putin kordas televisioonis otse ülekantaval suurel „otseliinil“ oma nõudmisi Ukraina kapituleerumiseks.

Venemaa ballistilise raketi rünnakus Odessa oblastile sai surma seitse ja haavata 15 inimest. Suures osas linnast ei ole elektrit, kütet ega vett.

Ukraina ründas esimest korda Vahemerel õhudroonidega Vene varilaevastiku tankerit Qendil.

Ukraina julgeolekuteenistuse (SBU) korraldas pikamaadroonidega rünnaku Kaspia merele.
Tabati Rakušetšnoje naftaväljal asuvate Lukoili naftatootmisplatvormi ja patrull-laeva Projekt 22460 Hunter.

Ukraina sooritas droonirünnaku Orjoli, Rostovi ja Samara oblastile. Pihta said energeetikaobjektid ja tehas. Orjoli sai tabamuse soojuselektrijaam, mis põhjustas linnas elektrikatkestusi. Samara oblastis rünnati tehast Toljattiazot, mis on Venemaa ja maailma üks suuremaid ammoniaagitootjaid.

Ukraina teatas 1003 surnukeha tagasisaamisest Venemaalt.

EL otsustas, et 90 miljardit, mida Ukraina riigieelarvesse vaja leida on, ei võeta Vene külmutatud varadest, vaid ELi riigid võtavad ühislaenu ja laenavad selle Ukrainale edasi. See laen katab Ukraina vajadused 2026-2027 aastaks.

### 20. detsember
Ukraina julgeolekuteenistus tabas pikamaadroonidega Krimmis Belbeki sõjaväelennuväljal kahte Vene Su-27 hävitajat.

### 21. detsember
Venemaa väed vallutasid Donetski oblastis asuva Zvanivka ja Sumõ oblastis asuva Hrabovske küla. Hrabovskest küüditati Venemaale umbes 50 elanikku.

Partisaniliikumine ATEŠ süütas Rostovi oblastis Bataiskis sõjatranspordi jaoks olulises raudteesõlmes releekapid, häirides logistikasõlme tööd.

Miamis toimusid USA läbirääkimised Venemaaga ning Euroopa ja Ukraina esindajatega, mille eesmärk oli lõpetada Venemaa sõda Ukrainas.

### 22. detsember
Venemaa ründas Odessa sadama ja energeetikataristut.

Ukraina Kaitseministeeriumi Luure Peavalitsus (HUR) süütas Lipetski lähedal asuval sõjaväelennuväljal hävituslennukid Su-30 ja Su-27.

Ukraina droonid ründasid Krasnodari krais Temrjuki rajoonis Volnas asuvat Tamani sadamat ja Tamanneftegazi avamere naftaterminali. Rünnakus said kahjustada naftalaadimisterminal, veeldatud naftagaasi terminal, sadamataristu seadmed, gaasijuhe ja kaks laeva.

### 23. detsember
Venemaa korraldas drooni- ja raketirõnnaku Ukraina energiataristule. 
Venemaa kasutas rükkakuks 635 drooni, 3 raketti Kh-47M2 Kinžal ja 35 tiibraketti. Ukraina tõrjust neist 587 drooni, 34 tiibraketti ja kõik kolm raketti Kinžal.
Rünnaku järel jäid täielikult elektrita Rivne, Ternopili ja Hmelnõtskõi oblast. Osaliselt jäid elektrita Vinnõtsja, Tšernihivi, Žõtomõri, Donetski, Dnipropetrovski ja Harkivi oblast.

Ukraina korraldas droonirünnaku Stavropoli krais Budjonnovskis asuvale naftakeemiatehasele Stavrolen.

Ukraina teatas oma vägede taandumisest Siverskist.

### 24. detsember (1400. päev)
Ukraina president Volodõmõr Zelenski avalikustas USA juhitud 20-punktilise kava Ukraina sõja lõpetamiseks.

Venemaa ründas Ukrainat 116 drooniga, neist 60 suutis õhukaitse hävitada. Tabamuse sai Harkivi lähedal asuv soojuselektrijaam.

Ukraina ründas Venemaal Tula oblastis Jefremovis asuvat sünteetilise kautšuki tehast.

### 25. detsember
Venemaa ründas Odessa sadamat ja tööstustaristut.

Ukraina ründas Rostovi oblastis asuvat Novošahtinski naftarafineerimistehast Storm Shadow rakettidega. Rünnaku tagajärjel toimus tehases mitu plahvatust ja puhkes tulekahju.
Samuti puhkes droonirünnaku tagajärjel tulekahju Temrjuki sadamas, mis on Venemaa jaoks oluline nafta ja LNG eksportiks.

Ukraina hävitas õhurünnakuga raketisüsteemi TOS-1A Solntsepjok.

Venemaa hõivas Donetski oblastis asuva Dvornika küla.

### 26. detsember
Venemaa ründas Ukrainat 99 drooni ja ühte raketti Iskander-M. Õhutõrje likvideeris 73 drooni.
Rünnakutes hukkus vähemalt viis ja sai vigastada 23 inimest.
Kahjustada sai Odessa sadam. Rünnak tekitas elektrikatkestusi Donetski, Odessa, Mõkolajivi, Hersoni ja Harkivi oblastites.

Venemaa üksused on edenenud Huljaipoles ja tunginud kesklinna.

Ukraina ründas droonidega Volgogradis asuvat naftatöötlemistehast Lukoil-Volgogradneftepererabotka, mis on Venemaa üks suuremaid. Tehases puhkes tulekahju.

### 27. detsember

Venemaa ründas Ukrainat umbes 519 drooni ja 38 raketiga.  Ukraina õhukaitse võttis maha 474 drooni ja 29 raketti. Kiievis sai vigastada 22 inimest ja kolmandik linnas jäi kütteta.

Ukraina Kaitseministeeriumi Luure Peavalitsus (HUR) nurjas Venemaa katse tappa Vene Vabatahtlike Korpuse asutaja Deniss Kapustin.

### 28. detsember
Ukraina ja Venemam sõlmisid Zaporižžja tuumaelektrijaama piirkonnas ajutist vaherahu, et teostada lähedal asuvate elektriliinide remonditööd.

Ukraina ründas Samara oblastis asuvat Sõzrani naftatöötlemistehast.

Ukraina president Volodõmõr Zelenski ja USA president Donald Trump kohtusid Floridas Mar-a-Lagos, et arutada rahuplaani lahtisi küsimusi. Enne kohtumist oli Trumpil kõne Venemaa valitseja Putiniga.

### 29. detsember
Ukraina ründas Adõgees Maikopi lähedal asuvat Hanskaja sõjaväelennuvälja.

Venemaa hõivas Donetski oblastis Siverskist lõunas asuvad Pazeno, Pereizne ja Kuzmõnivka külad. Samuti on Venemaa üksused edenenud Mõrnohradis ja hõivanud linna lõunaosa.

Venemaa süüdistas Ukrainat droonirünnakus Novgorodi oblastis Valdais asuvale Putini residentsile. 
Ukraina lükkas süüdistused tagasi.

### 30. detsember
Venemaa kontrolli all on umbes pool Pokrovskist, ütles Ukraina relvajõudude ülemjuhataja Oleksandr Sõrskõi.

Ukraina droonirünnaku tulemusel jäid kolm Moskva oblasti linna: Ramenskoje, Žukovski ja Lõtkarino, jäid osaliselt elektrita.

### 31. detsember
Venemaa ründas Odessa tsiviil- ja energeetikainfrastruktuuri. Osa linna jäi elektri, vee ja kütteta ning kannatada sai kuus inimest.

Ukraina ründas Krasnodari krais asuvat Tuapse naftatöötlemistehast 
ja Jaroslavli oblastis Rõbinskis asuvat naftahoidlat.

USA Sõjauuringute Instituudi (ISW) andmetel vallutas Venemaa detsembri jooksul 465 ruutkilomeetrit Ukraina territooriumit.

## Viited

## Välislingid
* Kaitseväe luurekeskuse iganädalased ülevaated olukorrast Ukrainas
*KÕNELUSTE SEIS - Lühidalt kõigest, mida pead täna toimunust teadma. Mis uudiseid tuli täna USA-Vene diplomaatiast? www.delfi.ee (19.II.2025-22.VIII.2025)
* Хроника вторжения России в Украину: месяц за месяцем, час за часом [Venemaa Ukrainasse sissetungi kroonika: kuu kuu ja tund tunni järel]. BBC News Русская служба
* Casualties of the Russian troops in Ukraine